ที่ นร 1011/ว 35 สํานักงาน ก.พ. ถนนพิษณุโลก กทม. 1030028 กันยายน 2553 เรื่อง หลักเกณฑ์การมอบหมายอํานาจหน้าที่เกี่ยวกับการดําเนินการทางวินัยเรียน (เวียนกระทรวง กรม และจังหวัด)อื่นๆ - โดยที่พระราชบัญญัติระเบียบข้าราชการพลเรือน พ.ศ. 2551 มาตรา 90 วรรคสาม บัญญัติว่า อํานาจหน้าที่ของผู้บังคับบัญชาซึ่งมีอํานาจสั่งบรรจุตามมาตรา 57 ตามหมวดนี้ (หมวด 7 การดําเนินการทางวินัย) ผู้บังคับบัญชาซึ่งมีอํานาจสั่งบรรจุตามมาตรา 57 จะมอบหมายให้ผู้บังคับบัญชาระดับต่ําลงไปปฏิบัติแทนตามหลักเกณฑ์ที่ ก.พ. กําหนดก็ได้ ก.พ. จึงมีมติกําหนดหลักเกณฑ์เกี่ยวกับการที่ผู้บังคับบัญชาซึ่งมีอํานาจสั่งบรรจุตามมาตรา 57 จะมอบหมายอํานาจหน้าที่ตามหมวด 7 การดําเนินการทางวินัย ให้ผู้บังคับบัญชาระดับต่ําลงไปปฏิบัติแทน ตามมาตรา 90 วรรคสาม ดังต่อไปนี้ 1. ผู้มอบหมายอํานาจหน้าที่ ซึ่งเป็นผู้บังคับบัญชาผู้มีอํานาจสั่งบรรจุตามมาตรา 57 ต้องเป็นผู้บังคับบัญชาของผู้รับมอบหมาย เว้นแต่การดําเนินการทางวินัยกับผู้ดํารงตําแหน่งในต่างประเทศ 2. ผู้รับมอบหมายซึ่งเป็นผู้บังคับบัญชาระดับต่ําลงไป ต้องเป็นผู้ดํารงตําแหน่งหัวหน้าส่วนราชการ หรือรองหัวหน้าส่วนราชการระดับกระทรวง หรือระดับกรม หัวหน้าส่วนราชการที่ไม่มีฐานะเป็นกรมแต่มีผู้บังคับบัญชาส่วนราชการเป็นอธิบดี หรือตําแหน่งที่เรียกชื่ออย่างอื่นที่มีฐานะเป็นอธิบดี หัวหน้าส่วนราชการระดับต่ํากว่ากรมซึ่งเป็นผู้ตําแหน่งประเภทบริหารระดับสูง ผู้ว่าราชการจังหวัด หรือรองผู้ว่าราชการจังหวัด ทั้งนี้ ตามตารางตําแหน่งผู้มอบหมาย และผู้รับมอบหมายท้ายหลักเกณฑ์นี้ ในกรณีที่ผู้บังคับบัญชาซึ่งมีอํานาจสั่งบรรจุตามมาตรา 57 จะมอบหมายอํานาจหน้าที่ให้ผู้ดํารงตําแหน่งต่ําลงไปที่ไม่มีกฎหมายบัญญัติโดยแน่ชัดให้เป็นผู้บังคับบัญชาข้าราชการในส่วนราชการ จะต้องมอบอํานาจตามกฎหมายว่าด้วยระเบียบบริหารราชการแผ่นดินให้ผู้ดํารงตําแหน่งต่ําลงไปนั้นมีอํานาจดําเนินการในฐานะผู้บังคับบัญชาข้าราชการในส่วนราชการนั้นควบคู่กันด้วย 3. การดําเนินการทางวินัยกับผู้ดํารงตําแหน่งในต่างประเทศที่มิได้สังกัดกระทรวงการต่างประเทศ ผู้บังคับบัญชาซึ่งมีอํานาจสั่งบรรจุตามมาตรา 57 จะมอบหมายอํานาจหน้าที่ให้หัวหน้าส่วนราชการในต่างประเทศ สังกัดกระทรวงการต่างประเทศ ซึ่งเป็นผู้บังคับบัญชาของผู้ถูกดําเนินการทางวินัย และเป็นผู้ดํารงตําแหน่งประเภทบริหารระดับสูงปฏิบัติแทนก็ได้ ทั้งนี้ ให้ทําความตกลงกับปลัดกระทรวงการต่างประเทศ และเมื่อตกลงยินยอมให้มอบหมายได้แล้ว ให้ปลัดกระทรวงการต่างประเทศบันทึกข้อตกลงและลงลายมือชื่อมอบให้ไว้เป็นหลักฐานด้วย 4. อํานาจหน้าที่ของผู้บังคับบัญชาซึ่งมีอํานาจสั่งบรรจุตามมาตรา 57 ตามหมวด 7 การดําเนินการทางวินัยที่จะมอบหมายให้ผู้บังคับบัญชาระดับต่ําลงไปปฏิบัติแทนในเรื่องดังต่อไปนี้ 4.1 การสืบสวนหรือพิจารณาเบื้องต้นตามมาตรา 91 ประกอบกับกฎ ก.พ. ที่เกี่ยวข้อง 4.2 การสืบสวนทางวินัย การสั่งยุติเรื่อง การสั่งลงโทษหรืองดโทษ และการรายงาน อ.ก.พ. กระทรวง หรือ ก.พ. ตามมาตรา 92 มาตรา 96 และมาตรา 103 ประกอบกับกฎ ก.พ. และระเบียบ ก.พ. ที่เกี่ยวข้อง 4.3 การสอบสวนทางวินัยอย่างร้ายแรง การสั่งยุติเรื่อง การสั่งลงโทษหรืองดโทษ การดําเนินการในกรณีที่เป็นความผิดที่ปรากฏชัดแจ้ง การส่งเรื่องให้ อ.ก.พ. สามัญพิจารณา การสั่งหรือปฏิบัติตามมติ อ.ก.พ. สามัญ และการรายงาน อ.ก.พ. กระทรวง หรือ ก.พ. ตามมาตรา 93 มาตรา 95 มาตรา 96 มาตรา 97 และมาตรา 103 ประกอบกับกฎ ก.พ. และระเบียบ ก.พ. ที่เกี่ยวข้อง 4.4 การสั่งพักราชการ หรือให้ออกจากราชการไว้ก่อน การสั่งให้กลับเข้าปฏิบัติราชการ หรือกลับเข้ารับราชการ และการดําเนินการเพื่อให้เป็นไปตามผลการสอบสวนหรือพิจารณาตามมาตรา 101 ประกอบกับกฎ ก.พ. ที่เกี่ยวข้อง 4.5 การมีคําสั่งใหม่เมื่อมีกรณีเพิ่มโทษ ลดโทษ งดโทษ ยกโทษ หรือลงโทษ ตามมาตรา 105 ประกอบกับกฎ ก.พ. ที่เกี่ยวข้อง 5. การมอบหมายอํานาจหน้าที่ตาม 4 จะมอบหมายให้ทั้งหมด หรือมอบหมายให้เฉพาะเรื่องหนึ่งเรื่องใดก็ได้ และจะมอบหมายให้ดําเนินการเป็นการทั่วไปในทุกส่วนราชการที่อยู่ในบังคับบัญชา หรือจะมอบหมายให้ดําเนินการเฉพาะในส่วนราชการใด หรือเฉพาะรายหนึ่งรายใดก็ได้ 6. การมอบหมายให้ทําเป็นหนังสือตามแบบคําสั่งของทางราชการ โดยมีสาระสําคัญดังต่อไปนี้ 6.1 ชื่อและตําแหน่งของผู้มอบหมาย ตลอดจนผู้บังคับบัญชาซึ่งมีอํานาจสั่งบรรจุตามมาตรา 57 อนุมาตราใด และชื่อหรือตําแหน่งของผู้รับมอบหมาย ถ้ามีผู้ดํารงตําแหน่งนั้นหลายคนให้ระบุให้เพียงพอทราบได้ว่ามอบหมายให้ผู้ใด 6.2 ระบุอํานาจหน้าที่มอบหมายตาม 4 ให้ชัดเจนและในกรณีที่มอบหมายให้เฉพาะเรื่องหนึ่งเรื่องใด ให้มอบหมายอํานาจหน้าที่ทั้งหมดในเรื่องนั้น 6.3 ในกรณีที่มอบหมายอํานาจหน้าที่ให้ปฏิบัติแทนเฉพาะรายหนึ่งรายใด ให้ระบุชื่อและตําแหน่งของผู้ถูกกล่าวหา หรือผู้มีกรณีเป็นที่สงสัยตลอดจนส่วนราชการที่สังกัดอยู่ให้ชัดเจนด้วย 7. การมอบหมายอํานาจหน้าที่่ย่อมมีผลตราบเท่าที่ยังไม่มีการยกเลิกหรือเพิกถอน เว้นแต่การมอบหมายโดยระบุชื่อและตําแหน่งของผู้รับอมบหมาย เมื่อผู้มีชื่อนั้นพ้นจากตําแหน่ง การมอบหมายย่อมสิ้นสุดลง 8. เมื่อผู้รับมอบหมายได้ใช้อํานาจหน้าที่เสร็จสิ้นโดยสั่งลงโทษ สั่งยุติเรื่อง หรือสั่งงดโทษ และรายงานการดําเนินการทางวินัยให้ อ.ก.พ. กระทรวง หรือ ก.พ. แล้วแต่กรณี ตามมาตรา 103 แล้ว ให้แจ้งผลการดําเนินการโดยส่งสําเนาคําสั่งให้ผู้บังคับบัญชาซึ่งมีอํานาจสั่งบรรจุตามมาตรา 57 ผู้มอบหมายทราบ และถ้าผู้บังคับบัญชาดังกล่าวมีความเห็นเป็นอย่างอื่น จะแจ้งไปให้ อ.ก.พ. กระทรวง หรือ ก.พ. แล้วแต่กรณี ประกอบการพิจารณาด้วย ก็ได้ 9. ในกรณีที่ผู้บังคับบัญชาซึ่งมีอํานาจสั่งบรรจุตามมาตรา 57 ได้มอบอํานาจและผู้รับมอบอํานาจได้ดําเนินการทางวินัยตามที่ได้รับมอบอํานาจโดยถูกต้องตามกฎหมายว่าด้วยระเบียบบริหารราชการแผ่นดิน ก่อนวันที่หลักเกณฑ์นี้ใช้บังคับ และยังดําเนินการไม่เสร็จ ก็ให้ดําเนินการตามที่ได้รับมอบอํานาจนั้นต่อไปจนกว่าจะแล้วเสร็จ 10. หลักเกณฑ์นี้ให้ใช้บังคับตั้งแต่วันที่ 1 ตุลาคม พ.ศ. 2553 เป็นต้นไป จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นางเบญจวรรณ สร่างนิทร)เลขาธิการ ก.พ.อื่นๆ - สํานักมาตรฐานวินัยโทร. 0 2547 1631โทรสาร 0 2547 1630